ਮੋਟਰਸਾਇਕਲਾਂ ਦੇ ਸ਼ੌਕੀਨਾਂ ਲਈ ਕੰਮ ਦੀ ਗੱਲ\nਫੋਰਬਜ਼ ਮੁਤਾਬਕ ਹਾਰਲੇ-ਡੇਵਿਡਸਨ ਦਾ ਸਾਲ 2018 (ਮਈ) ਵਿੱਚ ਮਾਰਕਿਟ ਕੈਪ 7 ਅਰਬ ਡਾਲਰ ਤੱਕ ਪਹੁੰਚ ਗਿਆ ਸੀ

ਅਮਰੀਕਾ ਨੇ ਯੂਰਪੀ ਯੂਨੀਅਨ (ਈਯੂ) ਤੋਂ ਆਉਣ ਵਾਲੇ ਸਟੀਲ ਅਤੇ ਅਲਮੀਨੀਅਮ 'ਤੇ ਟੈਰਿਫ਼ ਲਾਇਆ ਅਤੇ ਬਦਲੇ ਵਿੱਚ ਈਯੂ ਨੇ ਅਮਰੀਕਾ ਤੋਂ ਆਉਣ ਵਾਲੇ ਉਤਪਾਦਾਂ 'ਤੇ ਟੈਕਸ ਵਧਾ ਦਿੱਤਾ। ਇਸ ਤੋਂ ਬਾਅਦ ਜੋ ਹੋਇਆ ਉਸ ਨਾਲ ਟਰੰਪ ਵੀ ਹੈਰਾਨ ਹੋ ਗਏ।

ਜਿਸ ਹਾਰਲੇ-ਡੇਵਿਡਸਨ ਬਾਈਕ ਲਈ ਟਰੰਪ ਨੇ ਭਾਰਤ ਨਾਲ ਉਲਝਣ ਦਾ ਫੈਸਲਾ ਕੀਤਾ ਸੀ ਉੱਥੇ ਹੀ ਦਿੱਗਜ ਅਮਰੀਕੀ ਕੰਪਨੀ ਆਪਣਾ ਕੁਝ ਕੰਮ ਹੁਣ ਅਮਰੀਕਾ ਤੋਂ ਬਾਹਰ ਲੈ ਜਾਣਾ ਚਾਹੁੰਦੀ ਹੈ। ਟਰੰਪ ਨੇ ਕਿਹਾ ਸੀ ਕਿ ਭਾਰਤ ਦਾ ਇਨ੍ਹਾਂ ਮੋਟਰਸਾਈਕਲਾਂ 'ਤੇ 60-75% ਟੈਕਸ ਲਾਉਣਾ ਗਲਤ ਹੈ ਅਤੇ ਨਰਿੰਦਰ ਮੋਦੀ ਨੇ ਇਸ ਨੂੰ ਘਟਾ ਕੇ 50% ਕੀਤਾ ਸੀ।

ਹਾਰਲੇ-ਡੇਵਿਡਸਨ ਦੁਨੀਆਂ ਦੀ ਮੰਨੀ-ਪ੍ਰਮੰਨੀ ਮੋਟਰਸਾਈਕਲ ਕੰਪਨੀ ਹੈ ਅਤੇ ਫੋਰਬਜ਼ ਮੁਤਾਬਕ ਸਾਲ 2018 (ਮਈ) ਵਿੱਚ ਇਸ ਦਾ ਮਾਰਕਿਟ ਕੈਪ ਸੱਤ ਅਰਬ ਡਾਲਰ ਤੱਕ ਪਹੁੰਚ ਗਿਆ ਸੀ।

ਭਾਰਤ ਵਿੱਚ ਇਸ ਕੰਪਨੀ ਨੇ ਹਾਲ ਹੀ ਵਿੱਚ 17 ਨਵੇਂ ਮਾਡਲ ਪੇਸ਼ ਕੀਤੇ ਹਨ ਜਿਨ੍ਹਾਂ ਦੀਆਂ ਕੀਮਤਾਂ 5 ਲੱਖ ਰੁਪਏ ਤੋਂ ਲੈ ਕੇ 50 ਲੱਖ ਰੁਪਏ ਵਿਚਾਲੇ ਹਨ। ਇਸ ਕੰਪਨੀ ਦੀਆਂ ਮੋਟਰਸਾਈਕਲਾਂ ਸੁਪਰਬਾਈਕ ਕਹੀਆਂ ਜਾਂਦੀਆਂ ਹਨ। ਜ਼ਾਹਿਰ ਜਿਹੀ ਗੱਲ ਹੈ ਵਾਧੂ ਕੀਮਤ ਕਾਰਨ ਇਹ ਖਾਸ ਅਤੇ ਅਮੀਰ ਵਰਗ ਦੀ ਪਹਿਲੀ ਪਸੰਦ ਹੈ।

ਟਰੰਪ ਨੂੰ ਹਾਰਲੇ-ਡੇਵਿਡਸਨ'ਤੇ ਕਿਉਂ ਗੁੱਸਾ ਆਇਆ?

ਹਾਰਲੇ-ਡੇਵਿਡਸਨ ਨੂੰ ਜੋ ਜੰਗ ਤੰਗ ਕਰ ਰਹੀ ਹੈ ਉਹ ਟਰੰਪ ਵੱਲੋਂ ਸ਼ੁਰੂ ਹੋਈ ਸੀ ਅਤੇ ਹੁਣ ਖੁਦ ਉਨ੍ਹਾਂ ਦੇ ਹੱਥ ਵੀ ਸਾੜਨ ਲੱਗੀ ਹੈ।

ਟਰੰਪ ਨੇ ਟਵੀਟ ਕੀਤਾ, "ਹਾਰਲੇ ਡੇਵਿਡਸਨ ਕਦੇ ਕਿਸੇ ਦੂਜੇ ਦੇਸ ਵਿੱਚ ਨਹੀਂ ਬਣਨੀ ਚਾਹੀਦੀ। ਜੇ ਉਹ (ਅਮਰੀਕਾ ਤੋਂ) ਬਾਹਰ ਜਾਂਦੇ ਹਨ ਤਾਂ ਇਹ ਉਨ੍ਹਾਂ ਦੇ ਅੰਤ ਦੀ ਸ਼ੁਰੂਆਤ ਹੋਵੇਗੀ। ਉਹ ਸਰੰਡਰ ਕਰਨਗੇ ਤਾਂ ਮਾਰੇ ਜਾਣਗੇ। ਜਲਵਾ ਖ਼ਤਮ ਹੋ ਜਾਵੇਗਾ।"

ਟਰੰਪ ਨੇ ਹਾਰਲੇ-ਡੇਵਿਡਸਨ ਦਾ ਜ਼ਿਕਰ ਕਰਦੇ ਹੋਏ 'ਜਲਵਾ' ਸ਼ਬਦ ਦੀ ਵਰਤੋਂ ਕੀਤੀ। ਇਸ ਕੰਪਨੀ ਲਈ ਇਹ ਸ਼ਬਦ ਅਕਸਰ ਇਸਤੇਮਾਲ ਕੀਤਾ ਜਾਂਦਾ ਹੈ ਪਰ ਹਾਰਲੇ-ਡੇਵਿਡਸਨ ਵਿੱਚ ਅਜਿਹਾ ਕੀ ਹੈ? ਇਹ ਕੰਪਨੀ ਅਮਰੀਕਾ ਅਤੇ ਦੁਨੀਆਂ ਦੇ ਲਈ ਇੰਨੀ ਅਹਿਮ ਕਿਉਂ ਹੈ?

ਇਸ ਪਾਵਰ ਬਾਈਕ ਨੂੰ ਅਮਰੀਕਾ ਆਪਣੀ ਪਛਾਣ ਦੇ ਤੌਰ 'ਤੇ ਕਿਉਂ ਦੇਖਦਾ ਹੈ? ਜਦੋਂ ਇਹ ਕੰਪਨੀ ਬਾਈਕ ਬਣਾਉਣ ਲਈ ਅਮਰੀਕਾ ਤੋਂ ਬਾਹਰ ਨਿਕਲਣਾ ਚਾਹੁੰਦੀ ਹੈ ਤਾਂ ਕਿਉਂ ਰਾਸ਼ਟਰਪਤੀ ਖਫ਼ਾ ਹੋ ਜਾਂਦੇ ਹਨ?

ਇਸ ਸਭ ਦੇ ਜਵਾਬ ਲੁਕੇ ਹਨ ਉਸ ਕਹਾਣੀ ਵਿੱਚ ਜਿਸ ਦੀ ਸ਼ੁਰੂਆਤ 119 ਸਾਲ ਪਹਿਲਾਂ ਹੋਈ ਸੀ ਅਤੇ ਲੰਮੇਂ ਸਫ਼ਰ ਵਿੱਚ ਇਸ ਬਾਈਕ ਨੇ ਕਈ ਮੀਲ ਦੇ ਪੱਥਰ ਦੇਖੇ ਹਨ।

ਕੀ ਖਾਸ ਹੈ ਹਾਰਲੇ-ਡੇਵਿਡਸਨ ਵਿੱਚ?

ਮਸ਼ਹੂਰ ਆਟੋ ਐਕਸਪਰਟ ਟੁਟੂ ਧਵਨ ਨੇ ਬੀਬੀਸੀ ਨੂੰ ਦੱਸਿਆ, "ਇਹ ਨਾਂਹ ਸਿਰਫ਼ ਅੱਜ ਸਗੋਂ ਸੌ ਸਾਲ ਪਹਿਲਾਂ ਵੀ ਸਭ ਤੋਂ ਖਾਸ ਬਾਈਕ ਸੀ। ਪਹਿਲੀ ਵਰਲਡ ਵਾਰ ਹੋਵੇ ਜਾਂ ਫਿਰ ਦੂਜੀ ਹਾਰਲੇ-ਡੇਵਿਡਸਨ ਬਾਈਕ ਨੇ ਦੋਹਾਂ ਵਿੱਚ ਅਹਿਮ ਭੂਮੀਕਾ ਨਿਭਾਈ ਹੈ।"

"ਉਸ ਵੇਲੇ ਸਾਫ਼ ਸੜਕਾਂ ਤਾਂ...\n\ntl;dr:
'ਟਰੇਡ ਵਾਰ ਚੰਗੀ ਹੁੰਦੀ ਹੈ ਅਤੇ ਜਿੱਤਣ ਵਿੱਚ ਸੌਖੀ ਵੀ।' ਅਮਰੀਕਾ ਦੇ ਰਾਸ਼ਟਰਪਤੀ ਡੌਨਲਡ ਟਰੰਪ ਨੇ ਮਾਰਚ ਵਿੱਚ ਜਦੋਂ ਇਹ ਟਵੀਟ ਕੀਤਾ ਸੀ ਤਾਂ ਉਨ੍ਹਾਂ ਨੂੰ ਅੰਦਾਜ਼ਾ ਨਹੀਂ ਸੀ ਕਿ ਤਿੰਨ ਮਹੀਨਿਆਂ ਵਿੱਚ ਉਨ੍ਹਾਂ ਦੀ ਇਹ ਗੱਲ ਉਨ੍ਹਾਂ ਨੂੰ ਹੀ ਪੁੱਠੀ ਪੈ ਜਾਵੇਗੀ।